《莫春感怀 其二》
元代·张仲深

半天星月碧云流，满眼东风独倚楼。灯火西邻人语夜，江城二月客维舟。

春深草色愁如海，寒澹花枝麦未秋。多谢风光共料理，黑头勋业镜中羞。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。